da da da nn en et da da da de da nn da da da da da da da da da da da da da da es da da da da da da da da en en de da de de da sv da fr da
Chokerende: 6800 fik færdselsbøder i forbindelse med skolestart
Vi bruger cookies til at huske dine indstillinger og give dig den bedst mulige oplevelse på sitet.
112 Skrevet af Christian Granhøj Skouboe | 04.09.19 | 15:47
Traditionen tro tager færdselspolitiet temperaturen på danskerne, når skolebørnene starter i skole igen. Foto: Shutterstock
Det var ikke kun i Kolding, at politiet har kontrolleret bilisterne i forbindelse med skoleelevernes tilbagevenden til klasselokalerne. Det var en landsdækkende indsats, som resulterede i et meget højt antal udskrevne bøder.
I ugerne 32, 33, 34 og 35 gennemførte politiet nemlig målrettede indsatser i forbindelse med skolestart landet over. Indsatserne var koncentreret om skoleveje, hvor der især blev fokuseret på:
• om børnene var fastspændt i bilerne i sikkerhedssele
• om førerne selv huskede at anvende sikkerhedssele
• skolepatruljernes arbejde, og
• forældrenes trafikale adfærd, herunder parkering, i forbindelse med aflevering af børn ved skolerne.
Skolebørn skal føle sig trygge ved at færdes i trafikken og forældrene skal føle trygge ved at sende deres børn ud i trafikken
Ved kontrollerne på skolevejene blev der samlet set, i de 4 uger, konstateret lidt over 6.800 forseelser, heraf:
• 6.179 hastighedsovertrædelser på skolevejene.
• 137 voksne benyttede ikke sikkerhedssele og i 80 tilfælde var børnene ikke fastspændt
• 70 benyttede mobiltelefon under kørslen
"Resultatet af skolestartskontrollerne vidner om nødvendigheden af politiets tilstedeværelse. Vi arbejder hver eneste dag for at nedbringe antallet af dræbte og tilskadekomne samt skabe tryghed i trafikken. Skolebørn skal føle sig trygge ved at færdes i trafikken og forældrene skal føle trygge ved at sende deres børn ud i trafikken, og heldigvis er vores skoleveje meget sikre, men jeg er ærgerlig over at vi hvert eneste år kan sigte så mange trafikanter for at overtræde færdselsloven og i år er ingen undtagelse”, udtaler politiassistent Christian Berthelsen, Rigspolitiets Nationale Færdselscenter i en pressemeddelelse.
Resten af skoleåret vil politiet løbende afholde kontroller på skolevejene, ligesom politiet næste år vil gentage den målrettede indsats vedrørende skolestart i et tæt samarbejde med Rådet for Sikker Trafik, TrygFonden og kommunerne.
Del på Facebook Twitter E-mail
Lokal vinbar og cafe åbner for nye muligheder i Kolding Midtby med nyt orangeri
Femdobbelt gazellevinder overtager konkurrent og øger vækstambitionerne yderligere
DMI med opsigtsvækkende melding: Ikke set i årevis
Plovfuren: Populær smutvej påvirket af vejarbejde
Advarsel til ældre borgere: Tricktyve på spil i Vejle og Kolding
Dansk landsdel særligt ramt af mere smitsom corona-variant
Kø på motorvej: Lastbil væltet
© Media Group Denmark ApS